کن فلم فستیوالی نینگ 63 نچی دوره سی
کن فلم فستیوالی نینگ 63 نچی دوره سی ،چهارشنبه (12 می) آقشامی ،بریتانیا لیک فلم استاسی سیر ریدلی اسکات تماندن اویشتیریلگن ، رابین هود افسانه سی حقیده کی ینگی فلم بیلن اوز ایشیگه باشله دی
. رابین هود ننینگ اوشبو نسخه سیده ، گلیدیاتور فلمیده باش رولده اوینه گن نیوزیلند لیک فلم یولدوزی راسل کرو رابین هود رولینی اوینه گن و کیت بلانشت ، روبین هود نینگ افسانوی سیوگیلی سی ماریان ننیگ رولیده صحنه گه چیققن.
کورینیشیچه کوندن-کونگه کن کبی بویوک خلق ارا فلم فیستیواللر نینگ آچیلیشیده کی فلم تنلاوی ،شهرت و تبلیغات اساسیده بولماقده.
راسل کرو و کیت بلانشیت نینگ شهر گه کیلیشی وفیستیوالگه اشتراک لری کوپ گینه خبر واسطه لری نینگ دقتینی جلب ایتکن-هر چند عادت گه ضد ، فلم نینگ استاسی ریدلی سکات ازوی فستیوالده قتنشمه گن.
رابین هود ننیگ اشبو نسخه سیده ، 12 نچی عصر بریتانیا نینگ افسانوی یاغی قهرمانیدن ، بیریلگن تصویر آلدینکی نسخه لردن مطلقا فرق قیله دی.
آلدینکی فلملرده ، رابین هوود کوپراق ، رومانتیک و عشقباز بیر قهرمان دیب تصویر ایتلگن. لیکن ینگی ننسخه ده ایسه ، اوندن انچه قورقینچلی و حماسی بیر تصویر بیریلگن و راسل کرو بو نسخه ده ، آلدینکی دیک ، پر تقیلگن دوپی کیمه گن بلکه باشی آچیق و به قوت بیر یاغی نینگ رولینی اوینه گن .
بویوک احتمال بیلن ، روبین هود حکایه سی نینگ قیته اکران گه کیلتیرگن فلم ، اوشبو فستیوالده کته بیر مکافات اوچون بیلشمیدی
کن رقابت میدانیده
فستیوال ننیگ 12 کونیده باشقه 19 ته فلم آلتین خرما نهالی اوچون بیلشه دیلر .
بو لر آره سیده ییریک فلم استالری ، شو جمله دن ، تا که شی کیتاتو، مایک لی ، آله خاندرو گونزالس ایناریتو ، برتران تاورینه ، کن لوچ ، رشید بوشارب ، نیکیتا میخالکوف و ایران لیک عباس کیارستمی نینگ فلملری موجود .
فستیوال ده کی فلملردن ، رشید بوشارب نینگ قانون دن تشقری فلمی ، برتیران تاورنیه نینگ مون پنسه قیرالیچه سی ، متیو آمالریک نینگ سفرده فلمی ، زاویه بووآ نینگ خدادن وادملردن ناملی فلملری ، بو ییل فرانسه سینماسیدن وکالت قیلیب قالگن فلملر بیلن بیشلشه دیلر .
بو ییل کی کن فستیوالیده ، جاپانلیک تانیقلی فلم استاسی تا که شی کیتانو هم ، غضب ناملی فلمی بیلن قتنشماقده .
ایتالیا لیک فلم استاسی آله خاندرو گونزالس ایناریتو بو ییل ، گوزل ناملی فلمی بیلن سینماده کی اساسی رکنده قتنشگن و بوندن آلدین ، 21 گرم، ایتلیک سیگوگی ، و بابل ناملی فلملری بیلن تانیلگن ایدی. فستیوال ننیگ اساسی قسمیده کی آلتین خرما نهالی اوچون اونگه رقیب صفتیده ، کوریا لیک سینماچی چانگ دونگ "شعر" ناملی فلمی بیلن قتنشماقده
بریتانیا لیک فلم استاسی مایک لی هم ، "باشقه بیر ییل" فلمی حصه الگن. او 1993 نچی ییلده کن فلم فستیوالیده کی اینگ یخشی فلم استاسی ساورینیگه سزاوار تانیلگن ایدی. شو ننیگد یک 1996 نچی ییلد هم ،"سرلر و یلغانلر" ناملی فلمی بیلن ، التین خرما نهالینی قولگه کیریتگن ایدی.
باشقه ییللردن فرقلی اولراق بو ییلکی کن فلم فستوالیده ، امریکا سینماسیدن فقط بیته فلم اشتراک ایتماقده . او بولسه ،داگ لئیمن نینگ سیا سی ژانرده کی " عدالتلی اویین" فلمیدیر. مذکور فلمده کی باش روللرده ، شان پن و نئومی واتس اوینه گن.
فستیوال نینگ سونگ کونلریده ، ایرلندلیک تانیقلی فلم استاسی کن لوچ نینگ "ایرلند لیک یول" ناملی فلمی هم فستیوال بیله شووده کی اساسی رکنیده قبول قیلیندی و بو بیلن بو ییلکی فستوالده کوچ سینشماقچی بولگن فلملر سانی 19 ته گه ایتدی.
کن لوچ 2005 نچی ییلده ، "ارپه میسه سینی قیمیلتگن شمال" ناملی فلمی بیلن آلتین خرما نهالیگه سزاوار بولگن ایدی.
اوننیگ ینگی فلمی ،انگلیس کوچلرنینگ عراق اوروشیده کی اشتراکی حقیده حکایه قیله دی و اونینگ فلمنامه سینی پل لاورتی سونگی ییللرده یازگن.
کن فلم فستیوالی نینگ اساسی بولیمیدن کیین ، مخصوص قره ش بولمیده هم ایریم فلملر بیلشه دی. بو ییلکی اوشبو مهم بولیم اوچون ، فرانسه سینماسی نینگ ینگی تولقینیده کی یول باشچیلردن بولگن ژان لوک گدار نینگ سوسیالیزم ناملی فلمی اورین الگن.
بو نگه قرشی ، مانوئل دوالیویرا نینگ "انجیلیکا نینگ عجایب حکایه سی" ، دانیل وگا نینگ اکتوبر، دیودی ویربیک نینگ "اوییرده میسن؟" ، و الیویر اشمیت نینگ "حیات برچه دن اوستون" ناملی فلملری مخصوص قرش بولیمیده کی اینگ مهم فلملردن سنه له دی .
فستیوال حکمی قماقده
بو ییلکی کن فلم فستوال ده کی حکملر هیئتی نینگ رهبریتیده، امریکا لیک تانیقلی سینما استاسی تیم برتون تعین ایتیلگن. او بوندن آلدین ، میمونلر سیاره سی ، سوئینی تاد و چارلی و شکلات کارخانه سی ناملی فلملری بیلن تانیلگن.
اما بو ییلکی کن فستیوالیده کی حکملر هیئتی بیر نفر اعضا لری قماقده بولگن حالده اوتماقده. ایران لیک فلم استاسی جعفر پناهی ، بو ییل کن فلم فستیوالیده کی حکملر جمله سیده بولیشی کیرک ایدی. لیکن او ، ایران ده کی سونگی سیلاولردن سونگ ، یوزه یه چیققن قوزغلانلر حقیده ،رخصتسیز فلم تیارلش عیبی بیلن ، قماققه آتیلگن. جناب پناهی عایله سی اوشبو ادعا لر نی رد ایتماقده .
کن فلم فستیوالیده کی ، حکملر هیئتی او نینگ قوییب یوباریلیشینی طلب ایتگن.
کن فلم فستیوالی نینگ 63 نچی دوره سی 12 کون دوامیده ، می آیی نینگ 23 نچی سی گه چه ، فرانسه جنوبیده کی ، کن شهریده دوام ایته دی.
prs_Arab azb_Arab azb_Arab prs_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab pbt_Arab azb_Arab azb_Arab prs_Arab pes_Arab